Arkitekturmuseet
Store norske leksikon,Kunst og estetikk,Arkitektur og landskap,Arkitekter og arkitektur-institusjoner,Norske arkitekturinstitusjoner
Arkitekturmuseet var en institusjon som ble opprettet av Norske arkitekters landsforbund i 1975. Fra 1998 ble den organisert som en egen stiftelse. 1. juli 2003 ble museet en del av Nasjonalmuseet for kunst, arkitektur og design og skiftet navn til Arkitekturmuseet.
Arkitekturmuseet har status som en nasjonal institusjon. Museet har til formål å samle og registrere arkitekttegninger av prominente byggverk fra begynnelsen av 1700-tallet og fremover, først og fremst til bruk for forskere, men det vesentligste arbeidsfeltet er det 20. århundrets arkitektur. Museet skal også drive publikumsrettet informasjon om norsk arkitektur i fortid, nåtid og fremtid, blant annet gjennom utstillinger.Museet flyttet i 2007 inn i Norges Banks første bygning ved Bankplassen i Oslo (arkitekt Christian Grosch). Det ble ombygd og tilføyd ny utstillingspaviljong i 2005–2007 (arkitekt Sverre Fehn). Daglig leder i 1993–2003 var Ulf Grønvold. Les mer i Store norske leksikon arkitektur Nasjonalmuseet for kunst, arkitektur og design